2003/244/EY: Komission päätös, tehty 4 päivänä huhtikuuta 2003, Triticum aestivum -lajin sellaisten siementen tilapäisestä kaupan pitämisestä, jotka eivät täytä neuvoston direktiivin 66/402/ETY vaatimuksia (ETA:n kannalta merkityksellinen teksti) (tiedoksiannettu numerolla K(2003) 1107)



Virallinen lehti nro L 089 , 05/04/2003 s. 0039 - 0040



Komission päätös, tehty 4 päivänä huhtikuuta 2003, Triticum aestivum -lajin sellaisten siementen tilapäisestä kaupan pitämisestä, jotka eivät täytä neuvoston direktiivin 66/402/ETY vaatimuksia (tiedoksiannettu numerolla K(2003) 1107) (ETA:n kannalta merkityksellinen teksti) (2003/244/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY(1), sellaisena kuin se on viimeksi muutettuna direktiivillä 2001/64/EY(2), ja erityisesti sen 17 artiklan, sekä katsoo seuraavaa: (1) Irlannissa ja Belgiassa ei ole saatavilla niiden tarpeisiin nähden riittävästi kansallisiin sääoloihin soveltuvia vehnän kevätlajikkeiden (Triticum aestivum) siemeniä, jotka täyttävät direktiivin 66/402/ETY vaatimukset itävyyden tai viljelytarkastusten osalta. (2) Tämän lajin siementen kysyntää ei ole mahdollista kattaa tyydyttävästi sellaisilla muista jäsenvaltioista tai kolmansista maista tuotavilla siemenillä, jotka täyttävät kaikki direktiivissä 66/402/ETY säädetyt vaatimukset. (3) Näin ollen olisi sallittava väljemmät vaatimukset täyttävien tämän lajin siementen kaupan pitäminen Irlannissa ja Belgiassa 30 päivään huhtikuuta 2003 asti. (4) Lisäksi tällaisten siementen kaupan pitäminen olisi sallittava muissa jäsenvaltioissa, jotka pystyvät toimittamaan Irlannille ja Belgialle tämän lajin siemeniä. (5) Irlannin ja Belgian olisi toimittava koordinoijina ja varmistettava, että tämän päätöksen nojalla sallittu kokonaismäärä ei ylitä tässä päätöksessä vahvistettua enimmäismäärää. (6) Tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Sallitaan tämän päätöksen liitteessä vahvistetuin edellytyksin kevätvehnänsiementen, jotka eivät täytä direktiivissä 66/402/ETY vahvistettuja vähimmäisvaatimuksia itävyyden osalta, kaupan pitäminen yhteisössä 30 päivään huhtikuuta 2003 asti, jos seuraavat vaatimukset täyttyvät: a) itävyys on vähintään 80 prosenttia puhtaista siemenistä; b) virallisessa etiketissä ilmoitetaan direktiivin 66/402/ETY 2 artiklan 1 kohdan F alakohdan d alakohdan ja 2 artiklan 1 kohdan G alakohdan d alakohdan mukaisesta virallisesta siemenkokeesta laaditussa selosteessa ilmoitettu itävyys. 2. Edellä 1 kohdassa tarkoitettujen siementen kaupan pitäminen yhteisössä sallitaan vain, jos siemenet saatetaan ensimmäisen kerran markkinoille tämän päätöksen 3 artiklan mukaisesti. 2 artikla 1. Sallitaan tämän päätöksen liitteessä vahvistetuin edellytyksin kevätvehnänsiementen, jotka eivät täytä direktiivissä 66/402/ETY vahvistettuja vaatimuksia viljelytarkastusten osalta, kaupan pitäminen yhteisössä 30 päivään huhtikuuta 2003 asti, jos seuraavat vaatimukset täyttyvät: a) viljelykasveille ei ole tehty virallisia tai virallisesti valvottuja viljelytarkastuksia; b) virallisessa etiketissä ilmoitetaan, että: i) siemenet täyttävät direktiivin 66/402/ETY liitteessä I vahvistetut vaatimukset, ii) virallisessa tai virallisesti valvotussa siemenkokeessa siementen ei ole todettu täyttävän edellä i alakohdassa tarkoitettuja vaatimuksia. 2. Edellä 1 kohdassa tarkoitettujen siementen kaupan pitäminen yhteisössä sallitaan vain, jos siemenet saatetaan ensimmäisen kerran markkinoille tämän päätöksen 3 artiklan mukaisesti. 3 artikla Siementoimittajan, joka haluaa saattaa 1 ja 2 artiklassa tarkoitettuja siemeniä markkinoille, on osoitettava lupahakemus sille jäsenvaltiolle, johon kyseinen toimittaja on sijoittautunut. Kyseisen jäsenvaltion on annettava toimittajalle lupa saattaa siemenet markkinoille, paitsi a) jos sillä on riittävä syy epäillä, ettei toimittaja pysty saattamaan markkinoille sitä määrää siemeniä, jota varten se on hakenut lupaa; tai b) jos siementen, joiden kaupan pitäminen sallitaan kyseisen poikkeuksen nojalla, kokonaismäärä ylittää liitteessä vahvistetun enimmäismäärän. 4 artikla Jäsenvaltioiden on annettava toisilleen tämän päätöksen soveltamiseksi tarvittavaa hallinnollista apua. Päätöksen 1 artiklan osalta koordinoijana toimii Irlanti ja 2 artiklan osalta Belgia, jotta voidaan varmistaa, että kokonaismäärä ei ylitä liitteessä vahvistettuja enimmäismääriä. Kun jäsenvaltio saa 3 artiklan mukaisen lupahakemuksen, sen on välittömästi ilmoitettava koordinoivalle jäsenvaltiolle määrä, jota hakemus koskee. Koordinoivan jäsenvaltion on välittömästi ilmoitettava ilmoituksen tehneelle jäsenvaltiolle, ylittyisikö enimmäismäärä, jos lupa myönnettäisiin. 5 artikla Jäsenvaltioiden on ilmoitettava viipymättä komissiolle ja muille jäsenvaltioille tämän päätöksen mukaisesti kaupan pitämistä koskevan luvan saaneiden siementen määrät. 6 artikla Tämä päätös on osoitettu kaikille jäsenvaltioille. Tehty Brysselissä 4 päivänä huhtikuuta 2003. Komission puolesta David Byrne Komission jäsen (1) EYVL 125, 11.7.1966, s. 2298/66. (2) EYVL L 234, 1.9.2001, s. 60. LIITE >TAULUKON PAIKKA>